రామచంద్రునిపేట (జగ్గయ్యపేట)
రామచంద్రునిపేట కృష్ణా జిల్లా, జగ్గయ్యపేట మండలంలోని గ్రామం. ఇది మండల కేంద్రమైన జగ్గయ్యపేట నుండి 10 కి. మీ. దూరంలో ఉంది. 2011 భారత జనగణన గణాంకాల ప్రకారం ఈ గ్రామం 213 ఇళ్లతో, 764 జనాభాతో 383 హెక్టార్లలో విస్తరించి ఉంది. గ్రామంలో మగవారి సంఖ్య 388, ఆడవారి సంఖ్య 376. షెడ్యూల్డ్ కులాల సంఖ్య 290 కాగా షెడ్యూల్డ్ తెగల సంఖ్య 4. గ్రామం యొక్క జనగణన లొకేషన్ కోడ్ 588835.పిన్ కోడ్: 521175.
రామచంద్రునిపేట (జగ్గయ్యపేట)
రామచంద్రునిపేట గ్రామస్థులు విశేషంగా జరిపే కొండలమ్మ ఉత్సవాన్ని, 2014, జూలై-13, ఆదివారం నాడు ఘనంగా నిర్వహించారు. గ్రామానికి 2 కి.మీ. దూరంలో కొండపై నెలకొన్న కొండాలమ్మ గ్రామదేవత ఆలయం వద్ద పొంగళ్ళను వండి, అమ్మవారికి నివేదించడం ఆనవాయితీ. అక్కడే ప్రత్యేకంగా ఉన్న బండపై పాయసాన్ని పోసి, నాలుకతో స్వీకరించడం ద్వారా అమ్మవారి అనుగ్రహం కలుగుతుందన్న ఆచారాన్ని కొనసాగించుచూ, వర్షాలు బాగా కురిసి పంటలు బాగా పండాలని ఈ ఉత్సవాన్ని నిర్వహించారు. ఈ కార్యక్రమానికి గ్రామం నుండి భక్తులు పెద్ద సంఖ్యలో తరలి వెళ్ళినారు. [3]
రామచంద్రునిపేట - షేర్‌మహమ్మద్‌పేట గ్రామాల మధ్య వాల్మీకి రూపంలో వెలసిన ఈ పురాతన శ్రీకృష్ణుని ఆలయంలో, 2017,మార్చి-12వతేదీ ఫాల్గుణ పౌర్ణమి, ఆదివారం (హోలీపండుగనాడు) రాత్రి, స్వామి, అమ్మవారల కళ్యాణ మహోత్సవం కన్నులపండువగా నిర్వహించారు. పండు వెన్నెలలో అంగరంగ వైభవంగా నిర్వహించిన ఈ కార్యక్రమానికి భక్తులు పెద్దయెత్తున విచ్చేసారు. జగ్గయ్యపేట, గండ్రాయి, మంగొల్లు, అనుమంచిపల్లి, తక్కెళ్ళపాడు, అప్పల నర్సాపురం, వల్లభి తదితర ప్రాంతాలనుండి భక్తులు భారీ యెత్తున తరలివచ్చారు. ఆలయం వద్ద నుండి రామచంద్రునిపేట ప్రధాన వీధులలో స్వామివారికి గ్రామోత్సవం ఘనంగా నిర్వహించారు. [4]